ร้านนี้อยู่ในห้างใหม่ใกล้ๆRCA ค่ะ มีร้านค้าเปิดบ้างแล้วแต่ตัวห้างจะเปิดอย่างเป็นทางการเดือนเมษายนค่ะ มาเดินซื้อรองเท้าและเสื้อผ้ากีฬา ลดราคาหนักมาก แล้วหิวต้องหาอะไรแก้เหงา(ปาก)ซะหน่อย เคยลองเครปเย็นแล้ว เลยลองเครปร้อนบ้าง แต่เมื่อวานเดินช้อปปิ้งนาน หลายเมนูเลยหมด เลยเลือกเครปพริกเผาหมูหยองแฮม ไส้ที่ชอบไปร้านไหนก็ไส้นี้ก่อนเลย ตัวแป้งกรอบหอมไข่ไม่คาว ไส้ก็เยอะพอควร แต่น้ำพริกเผาเผ็ดน้อยและออกหวานแฮมชิ้นเล็กๆ รอไม่นานเลยชอบตรงนี้ มีชาและเครื่องดื่มหลายอย่างมาก เลือกชาข้าวหอมหวานน้อยมา อร่อย สดชื่นมาก ร้านนี้มีแป้งเครปให้เลือกหลายอย่างมีแป้งชาโคล ไมโล ชาเขียว โกโก้และoriginal ราคาแป้งเปล่าแพงหน่อย แต่ถ้าแบบใส่ไส้ก็พอรับได้และรอไม่นาน
มีโต๊ะนั่งทานในร้านด้วย3โต๊ะ และเก้าอี้แบบเคาน์เตอร์อีก3ที่ นั่งทานชมวิวลานกิจกรรมชั้นล่างได้ด้วยค่ะ